දුම්රිය දෙපාර්තමේන්තුවේ තුලින්ම නව සාමාන්‍යාධිකාරිවරයෙකු පත් කිරීමට ගෙන ඇති තිීරණයට විරෝධය පළ කිරීම එහි අරමුණ බවයි දුම්රිය එන්ජින් රියදුරු සංගමයේ ලේකම් ඉන්දික දොඩංගොඩ ප්‍රකාශ කළේ.කෙසේ වෙතත්, පස්වරුවේ ඔවුන් වර්ජනය අවසන් කර තිබූ අතර, දුම්රිය ධාවනය යථා තත්ත්වයට පත්වූ බව දුම්රිය පාලක මැදිරිය ප්‍රකාශ කළා.වැඩිදුර තොරතුරු විමසීමට දුම්රිය රියදුරු සහ නියාමකවරුන් නියෝජනය කරන වෘත්තීය සමිති නියෝජිතයන් සම්බන්ධ කර ගැනීමට අවස්ථා කිහිපයකදී අප උත්සාහ කළත් ඔවුන් දුරකථන වලට ප්‍රතිචාර දැක්වූයේ නැහැ.පෙර දැනුවත් කිරීමකින් තොරව හදිසියේ ආරම්භ කර නොකියාම අවසන් කරන මෙවැනි වර්ජනය හේතුවෙන් සතියේ වැඩ කරන අවසන් දිනය මෙන්ම අලුත් අවුරුද්ද වෙනුවෙන් ද ගම්බිම් බලා යන ජනතාව දැඩි අපහසුතාවයකට පත්වුණා.